stanford-oval/wikipedia huggingface dataset:
สุรพร ดนัยตั้งตระกูล
การทำงาน

สุรพร ดนัยตั้งตระกูล เคยเป็นผู้สื่อข่าวของหนังสือพิมพ์เดลินิวส์ และเป็นสมาชิกสภาผู้แทนราษฎรจังหวัดร้อยเอ็ด ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคประชาธิปัตย์ และได้รับเลือกตั้งอีกในการเลือกตั้งเดือนมีนาคม พ.ศ. 2535 และเดือนกันยายน พ.ศ. 2535 รวมถึงการเลือกตั้งในปี พ.ศ. 2538 และ พ.ศ. 2539 ในสังกัดพรรคความหวังใหม่ แต่ในการเลือกตั้ง พ.ศ. 2544 เขาแพ้ให้กับนายเอกภาพ พลซื่อ จากพรรคเสรีธรรม จากนั้นจึงลงสมัครรับเลือกตั้งสมาชิกวุฒิสภา ในปี พ.ศ. 2549 และได้รับเลือกตั้ง ต่อมาเขาได้ร่วมงานกับพรรครวมใจไทยชาติพัฒนา
ใน พ.ศ. 2561 เขาได้ร่วมก่อตั้ง พรรคพลังประชารัฐ และดำรงตำแหน่งกรรมการบริหารพรรค ในปี 2562 เขาลงสมัครรับเลือกตั้ง ส.ส.แบบบัญชีรายชื่อ สังกัดพรรคพลังประชารัฐ ลำดับที่ 25 แต่ไม่ได้รับเลือกตั้ง ต่อมาในปี พ.ศ. 2565 ได้เลื่อนเป็นสมาชิกสภาผู้แทนราษฎรแบบบัญชีรายชื่อ สังกัดพรรคพลังประชารัฐ แทน สันติ กีระนันทน์
การทำงาน > การดำรงตำแหน่งทางการเมือง

สุรพร ดนัยตั้งตระกูล เคยได้รับการแต่งตั้งเป็นประจำสำนักนายกรัฐมนตรี ในปี พ.ศ. 2531 เป็นเลขานุการรัฐมนตรีช่วยว่าการกระทรวงแรงงานและสวัสดิการสังคม ในปี พ.ศ. 2538 กระทั่งในปี พ.ศ. 2539 จึงได้รับการแต่งตั้งเป็นรัฐมนตรีช่วยว่าการกระทรวงศึกษาธิการ ต่อมาในเดือนสิงหาคม พ.ศ. 2540 เขาถูกปรับออกจากความเป็นรัฐมนตรี พร้อมรัฐมนตรีในกระทรวงศึกษาธิการทั้งคณะ
ในรัฐบาลนางสาวยิ่งลักษณ์ ชินวัตร เขาได้รับแต่งตั้งเป็นที่ปรึกษารัฐมนตรีว่าการกระทรวงการคลัง ต่อมาเป็นรองเลขาธิการนายกรัฐมนตรี ฝ่ายการเมือง
และเป็นที่ปรึกษารัฐมนตรีช่วยว่าการกระทรวงคมนาคม (พ้อง ชีวานันท์) ในปี พ.ศ. 2556
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2539 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
ซียเนอ ฮอร์นบอร์ย

| ซียเนอ ฮอร์นบอร์ย |
| --- | --- |

เกิด: 8 พฤศิจกายน 1862 ตุรกุ ประเทศฟินแลนด์
เสียชีวิต: แม่แบบ:Death-date (aged 54) เฮลซิงกิ ประเทศฟินแลนด์
ซียเนอ อีดา กาตารีนา ฮอร์นบอร์ย (ฟินแลนด์: Signe Ida Katarina Hornborg; 8 พฤศจิกายน 1862, ตุรกุ – 6 ธันวาคม 1916, เฮลซิงกิ) เป็นสถาปนิกชาวฟินแลนด์ เธอได้รับวุฒิบัตรสถาปนิกในปี 1890 ถือเป็นสตรีคนแรกของโลกที่ได้รับการรับรองการเป็นสถาปนิกอย่างเป็นทางการ
ชีวประวัติ

ฮอร์นบอร์ยเป็นธิดาของบิชอป เธอเข้าศึกษาที่สถาบันอาขีวศึกษาเฮลซิงกิในปี 1888. และจบการศึกษาในปี 1890 โดยผ่านการอนุมัติเป็นการพิเศษ เนื่องจากในเวลานั้นไม่อนุญาตให้สตรีเข้าเรียนสถาปัตยกรรม เธอสมัครเข้าทำงานเป็นสถาปนิกกับลาส์ ซ็อนก์
ผลงานออกแบบของเธอเป็นสถาปัตยกรรมแบบโรแมนติกประจำชาติ (national romanticism style)
หนึ่งในผลงานชิ้นสำคัญของเธอคือ ซียเนลินนา (Signelinna; หรือ บ้านเนร์วันเดร์; Nerwanderin talo) ในโปรี (ปี 1892) ผลงานอื่น ๆ ที่สำคัญของเธอ เช่น ด้านนอกของอาคารอะพาร์ตเมนต์เซเปนกาตุ (Sepänkatu Apartment Building, ปี 1897) ในเฮลซิงกิ สาเหตุที่เธอได้ชื่อว่าออกแบบเฉพาะภายนอกเท่านั้น เป็นเพราะว่าในเวลานั้น สตรียังไม่ได้รับสิทธิในการออกแบบอาคารทั้งหลัง อาคารสำนักดับเพลิงในฮามีนา เธอออกแบบโดยไม่คิดค่าออกแบบ และยังมีผบงานออกแบบอาคารสำหรับเด็กยากไร้ของเทศบาลในเฮลซิงกิอีกจำนวนหนึ่ง
ซียเนลินนา (1892)
เจนเน็ตต์ แรนกิน

| เจนเน็ตต์ แรนกิน |
| --- | --- |
แรนกินใน ค.ศ. 1917

สมาชิกสภาผู้แทนราษฎรสหรัฐอเมริกาจากรัฐมอนแทนา
ดำรงตำแหน่ง 3 มกราคม ค.ศ. 1941 – 3 มกราคม ค.ศ. 1943
ก่อนหน้า: จาค็อบ ธอร์เคลสัน
ถัดไป: ไมค์ แมนส์ฟิลด์
ดำรงตำแหน่ง 4 มกราคม ค.ศ. 1917 – 3 มกราคม ค.ศ. 1919ดำรงตำแหน่งร่วมกับ จอห์น อีแวนส์
ก่อนหน้า: ทอม สเตาต์
ถัดไป: จอห์น อีแวนส์ (เขต 1) คาร์ล ริดดิค (เขต 2)
 
ข้อมูลส่วนบุคคล
เกิด: เจนเน็ตต์ พิกเคอริง แรนกิน 11 มิถุนายน ค.ศ. 1880(1880-06-11) มิสซูลาเคาน์ตี, ดินแดนมอนแทนา, สหรัฐอเมริกา
เสียชีวิต: 18 พฤษภาคม ค.ศ. 1973(1973-05-18) (92 ปี) คาร์เมล รัฐแคลิฟอร์เนีย สหรัฐอเมริกา
พรรคการเมือง: ริพับลิกัน
การเข้าร่วม พรรคการเมืองอื่น: ชาตินิยม  (ค.ศ. 1918)
การศึกษา: มหาวิทยาลัยมอนแทนา (วิทยาศาสตรบัณฑิต) มหาวิทยาลัยโคลัมเบีย มหาวิทยาลัยวอชิงตัน

เจนเน็ตต์ พิกเคอริง แรนกิน (อังกฤษ: Jeannette Pickering Rankin) เป็นนักการเมืองชาวอเมริกันและผู้สนับสนุนสิทธิสตรีซึ่งกลายเป็นผู้หญิงคนแรกที่ดำรงตำแหน่งของรัฐบาลกลางในสหรัฐอเมริกา เธอได้รับเลือกให้เป็นสมาชิกสภาผู้แทนราษฎรสหรัฐจากรัฐมอนแทนาในสังกัดพรรครีพับลิกันใน ค.ศ. 1916 เป็นเวลาหนึ่งสมัย จากนั้นจึงได้รับเลือกอีกครั้งใน ค.ศ. 1940 แรนกินยังคงเป็นผู้หญิงคนเดียวที่ได้รับเลือกให้เป็นสมาชิกรัฐสภาจากรัฐมอนแทนา
วาระการดำรงตำแหน่งในสภาผู้แทนราษฎรของแรนกินแต่ละครั้งเกิดขึ้นในช่วงที่กองทัพสหรัฐเริ่มแทรกแซงในสงครามโลกทั้งสองครั้ง เธอเป็นนักสันติวิธีมาตลอดชีวิต โดยเธอเป็นหนึ่งในสมาชิกสภาผู้แทนราษฎร 50 คนที่คัดค้านการประกาศสงครามกับเยอรมนีใน ค.ศ. 1917 ใน ค.ศ. 1941 เธอเป็นสมาชิกสภาผู้แทนราษฎรเพียงคนเดียวที่ลงคะแนนเสียงคัดค้านการประกาศสงครามกับญี่ปุ่นภายหลังการโจมตีเพิร์ลฮาร์เบอร์
แรนกินเป็นนักเรียกร้องสิทธิออกเสียงในสมัยแห่งความก้าวหน้า เธอได้จัดตั้งและผลักดันกฎหมายเพื่อให้ผู้มีสิทธิออกเสียงในหลายรัฐ รวมทั้งรัฐมอนแทนา นิวยอร์ก และนอร์ทดาโคตา ในขณะที่อยู่ในรัฐสภา เธอได้เสนอร่างกฎหมายที่ในที่สุดก็กลายเป็นการแก้ไขรัฐธรรมนูญครั้งที่ 19 ซึ่งให้สิทธิออกเสียงเลือกตั้งของผู้หญิงโดยไม่มีข้อจำกัดทั่วประเทศ เธอสนับสนุนประเด็นสิทธิสตรีและสิทธิพลเมืองที่หลากหลายตลอดอาชีพการงานที่ยาวนานกว่าหกทศวรรษ ใน ค.ศ. 1920 เธอช่วยก่อตั้งสหภาพเสรีภาพพลเรือนอเมริกันและดำรงตำแหน่งรองประธาน
แหล่งข้อมูลอื่น

Suffragists Oral History Project at Berkeley – 1971–72 interviews with Rankin
Jeannette Rankin Peace Center in Missoula, Montana
Papers, 1879–1976. Schlesinger Library, Radcliffe Institute, Harvard University.
Jeannette Rankin Documentary produced by Montana PBS
Jeannette Rankin Oral History Project (University of Montana Archives)
1919 passport photo (courtesy of Flickr)
Rankin Family Papers, 1888–1946
คุปปะ

| คุปปะ |
| --- | --- |
ตัวละครใน มาริโอ
เป็นภาพคุปปะในเกมซูเปอร์มาริโอ 64 ดีเอส
ปรากฏครั้งแรก: ซูเปอร์มาริโอบราเธอร์ส
สร้างโดย: ชิเงะรุ มิยะโมะโตะ
แสดงโดย: Christopher Collins/Patrick Pinney (King Koopa's Kool Kartoons) Dennis Hopper (Super Mario Bros.)
ให้เสียงโดย(ภาษาอังกฤษ): Marc Graue (1994) Scott Burns (2002–2010) Eric Newsome (2007) Kenny James (2007–present) Harvey Atkin (The Super Mario Bros. Super Show!, The Adventures of Super Mario Bros. 3, and Super Mario World)
ให้เสียงโดย(ภาษาญี่ปุ่น): Naoki Tatsuta (BS Super Mario Collection) Akiko Wada (Super Mario Bros.: The Great Mission to Rescue Princess Peach!) Masaharu Satō (Amada Anime Series: Super Mario Bros.)
ข้อมูลตัวละครในเรื่อง
เผ่าพันธุ์: กุปปะ
เพศ: ชาย
บุตร: คุปปะ จูเนียร์
ญาติ: โคกุปปะ คุปปะ จูเนียร์ (ลูก)
คุปปะ (ญี่ปุ่น: 大魔王クッパ; โรมาจิ: Daimaō Kuppa) หรือ บาวเซอร์ (อังกฤษ: Bowser) เป็นบอสและศัตรูในเกมมาริโอที่ปรากฏตัวให้เห็นมากที่สุดและมาริโอมักจะชนะคุปปะและเอาเจ้าหญิงพีชกลับมาที่ปราสาทได้เสมอ มีโคกุปปะและคุปปะ จูเนียร์อยู่ปราสาทร่วมกัน
ลักษณะนิสัย

คุปปะ เป็นคนที่ชอบชิงของจากคนอื่นที่ไม่ใช่ของตัวเองไปเนื่องจากความแข็งแกร่งของตน มักชอบอยู่กับโคกุปปะและลูกของเขา และความรักลูกของเขาจึงทำให้เขาพยายามลักพาตัวเจ้าหญิงพีชเพื่อให้ไปเป็นแม่ของลูกตัวเอง โดยพยายามทำทุกวิธีทางเพื่อให้ได้ตัวเจ้าหญิงมา และขัดขวางมาริโอเท่าที่จะทำได้
หลี่ เค่อเฉียง

หลี่ เค่อเฉียง (จีนตัวย่อ: 李克强; จีนตัวเต็ม: 李克強; พินอิน: Lǐ Kèqiáng) เป็นอดีตนายกรัฐมนตรีจีน รายชื่อของเขาเคยจัดอยู่ในลำดับที่สองของคณะกรรมการประจำกรมการเมืองแห่งพรรคคอมมิวนิสต์แห่งประเทศจีน และระหว่าง พ.ศ. 2551 - 2556 เขาดำรงตำแหน่งรองนายกรัฐมนตรีลำดับที่หนึ่ง ในรัฐบาลของนายเวิน เจียเป่า
ประวัติ

หลี่ เค่อเฉียง เกิดเมื่อวันที่ 1 กรกฎาคม พ.ศ. 2498 ที่เขตติ้งหยวน ในมณฑลอานฮุย บิดาของเขาเป็นข้าราชการท้องถิ่นในอานฮุย หลี่จบการศึกษาในระดับมัธยมศึกษาตอนปลายเมื่อปี พ.ศ. 2517 ระหว่างการปฏิวัติวัฒนธรรม เขาถูกส่งตัวไปเป็นแรงงานที่ชนบทในเขตเฟิ้งหยาง, มณฑลอานฮุย ณ ที่นั่น เขาเข้าร่วมเป็นสมาชิกพรรคคอมมิวนิสต์แห่งประเทศจีน และเริ่มต้นเส้นทางของเขาสู่การเป็นหัวหน้าฝ่ายการผลิตประจำท้องถิ่นของพรรคฯ เขายังได้รับรางวัล บุคคลผู้โดดเด่นในด้านการเรียนคิดแบบเหมาเจ๋อตง
เขาปฏิเสธข้อเสนอของบิดาที่จะให้เขาเป็นผู้นำพรรคฯประจำท้องถิ่น และเข้าศึกษาต่อในด้านกฎหมายที่มหาวิทยาลัยปักกิ่ง และเมื่อเขาได้รับวุฒินิติศาสตรบัณฑิต เขาได้ดำรงตำแหน่งประธานสภานักศึกษาของมหาวิทยาลัย เขายังได้รับปริญญาเอกทางด้านเศรษฐศาสตร์ ต่อมาในปี พ.ศ. 2523 เขาเป็นเลขาธิการคณะยุวชนคอมมิวนิสต์ (CYL) ที่มหาวิทยาลัยปักกิ่ง สองปีต่อมากลายเป็นผู้นำระดับสูงของคณะยุวชนคอมมิวนิสต์ ในตำแหน่งสมาชิกสำนักเลขาธิการฯ และได้ทำงานอย่างใกล้ชิดกับหู จิ่นเทา ซึ่งเป็นเลขาธิการพรรคฯในขณะนั้น และในที่สุด เขาก็กลายเป็นเลขาธิการใหญ่ของคณะยุวชนคอมมิวนิสต์จนถึงปี พ.ศ. 2541 ก่อนจะมาเป็นรองนายกรัฐมนตรี และนายกรัฐมนตรีในที่สุด
เสียชีวิต

หลี่ เค่อเฉียง ถึงแก่อสัญกรรมด้วยอาการหัวใจวาย เมื่อวันที่ 27 ตุลาคม พ.ศ. 2566 ที่นครเซี่ยงไฮ้ ประเทศจีน สิริรวมอายุได้ 68 ปี
แหล่งข้อมูลอื่น

ชีวประวัติ นายหลี่ เค่อเฉียง (อังกฤษ)
| ก่อนหน้า |  | หลี่ เค่อเฉียง |  | ถัดไป |
| --- | --- | --- | --- | --- |
| เวิน เจียเป่า |  |   นายกรัฐมนตรีจีน  (16 มีนาคม พ.ศ. 2556 – 11 มีนาคม พ.ศ. 2566) |  | หลี่ เฉียง |
| ด ค กประธานคณะมนตรีรัฐกิจสาธารณรัฐประชาชนจีน |
| --- | --- | --- |
|  โจว เอินไหล (ค.ศ. 1949–1976)  ฮั่ว กั๋วเฟิง (ค.ศ. 1976–1980)  จ้าว จื่อหยาง (ค.ศ. 1980–1987)  หลี่ เผิง (ค.ศ. 1987–1998)  จู หรงจี้ (ค.ศ. 1998–2003)  เวิน เจียเป่า (ค.ศ. 2003–2013)  หลี่ เค่อเฉียง (ค.ศ. 2013–2023)  หลี่ เฉียง (ค.ศ. 2023 – ปัจจุบัน)  |  โจว เอินไหล (ค.ศ. 1949–1976)  ฮั่ว กั๋วเฟิง (ค.ศ. 1976–1980)  จ้าว จื่อหยาง (ค.ศ. 1980–1987)  หลี่ เผิง (ค.ศ. 1987–1998)  จู หรงจี้ (ค.ศ. 1998–2003)  เวิน เจียเป่า (ค.ศ. 2003–2013)  หลี่ เค่อเฉียง (ค.ศ. 2013–2023)  หลี่ เฉียง (ค.ศ. 2023 – ปัจจุบัน)  |  |
กุเทพ ใสกระจ่าง

| ร้อยโทกุเทพ ใสกระจ่างม> ป.ช., ม.ว.ม. |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 28 กุมภาพันธ์ พ.ศ. 2544 – 15 ตุลาคม พ.ศ. 2545ดำรงตำแหน่งร่วมกับ ณหทัย ทิวไผ่งาม   ณัฐวุฒิ ประเสริฐสุวรรณ
นายกรัฐมนตรี: ทักษิณ ชินวัตร
ก่อนหน้า: รัตนา จงสุทธนามณี ปาน พึ่งสุจริต
ถัดไป: ภูมิ สาระผล ศันสนีย์ นาคพงศ์
 
ข้อมูลส่วนบุคคล
เกิด: 15 สิงหาคม พ.ศ. 2495 จังหวัดศรีสะเกษ ประเทศไทย
เสียชีวิต: 18 กันยายน พ.ศ. 2555 (60 ปี)
พรรคการเมือง: พลังธรรม (2535–2539)   นำไทย (2539)     ความหวังใหม่ (2539–2545)  ไทยรักไทย (2545–2550)   พลังประชาชน (2550–2551)
คู่สมรส: ศศิวรรณ ใสกระจ่าง

ร้อยโท กุเทพ ใสกระจ่าง (15 สิงหาคม พ.ศ. 2495 – 18 กันยายน พ.ศ. 2555) อดีตสมาชิกสภาผู้แทนราษฎรจังหวัดศรีสะเกษ เขต 2 อดีตโฆษกพรรคพลังประชาชนและพรรคความหวังใหม่ และอดีตรองโฆษกประจำสำนักนายกรัฐมนตรี ในรัฐบาลของทักษิณ ชินวัตร
การศึกษา และชีวิตส่วนตัว

ร้อยโท กุเทพ ใสกระจ่าง เรียนหนังสือในระดับประถมศึกษาที่โรงเรียนในชนบท หลังจบการศึกษาระดับชั้นประถมศึกษาปีที่ 4 ได้บวชเป็นสามเณร จำวัดที่ จังหวัดอุบลราชธานี เมื่อสอบได้เปรียญธรรม 4 ประโยคได้จึงเรียนต่อในระดับปริญญาตรี สำเร็จการศึกษาระดับปริญญาตรี พุทธศาสตรบัณฑิต (เกียรตินิยมอันดับหนึ่ง) จากมหาวิทยาลัยมหาจุฬาลงกรณ์ราชวิทยาลัย ในปี พ.ศ. 2518 (ในขณะที่ยังบวชเป็นพระ) ปริญญานิติศาสตรบัณฑิต (น.บ.) จากมหาวิทยาลัยรามคำแหง พ.ศ. 2527 จากนั้นได้เข้าศึกษาต่อในระดับปริญญาโท ที่มหาวิทยาลัยปูเน่ ประเทศอินเดีย จนสำเร็จการศึกษาสาขาวรรณคดีอังกฤษ เมื่อปี พ.ศ. 2520 จากนั้นได้ศึกษาจนสำเร็จการศึกษารัฐศาสตรมหาบัณฑิต (ร.ม.) จากมหาวิทยาลัยธรรมศาสตร์ ในปี พ.ศ. 2542 และในปีเดียวกันได้สำเร็จการศึกษา พัฒนบริหารศาสตรดุษฎีบัณฑิต (Ph.D. in Development Administration) จากสถาบันบัณฑิตพัฒนบริหารศาสตร์ด้วย
ชีวิตส่วนตัว ร้อยโทกุเทพ สมรสกับนางศศิวรรณ (ผลกระโทก) ใสกระจ่าง มีบุตรร่วมกัน 2 คน คือ นายจุลทรรศน์ ใสกระจ่าง และนายธนพัฒน์ ใสกระจ่าง
การทำงาน

กุเทพ ใสกระจ่าง (หรือ พระมหากุเทพ เทวธฺมโม) เริ่มทำงานเป็นพระอาจารย์ที่มหาวิทยาลัยมหาจุฬาลงกรณ์ราชวิทยาลัย เมื่อปี พ.ศ. 2518 เพื่อใช้ทุน ในช่วงรัฐบาลจอมพลสฤษดิ์ ธนะรัชต์ พระกุเทพเป็นแกนนำสงฆ์ในการชุมนุมของพระสงฆ์ที่ลานอโศก วัดมหาธาตุฯ ต่อมาในปี พ.ศ. 2522 จึงได้ลาสิกขา หลังจากอยู่ในร่มกาสาวพัสตร์มากว่า 12 ปี แล้วเข้ารับราชการยศร้อยตรี ในตำแหน่งนายทหารสัญญาบัตร กองข่าวทหาร กองบัญชาการทหารสูงสุด จนถึงปี พ.ศ. 2525 ได้โอนย้ายมารับราชการสังกัดกรมประชาสัมพันธ์ เป็นผู้เรียบเรียงข่าว และผู้ประกาศข่าว สถานีวิทยุกระจายเสียงแห่งประเทศไทย และสถานีวิทยุโทรทัศน์แห่งประเทศไทย ช่อง 11
ในปี พ.ศ. 2535 จึงได้เข้าสู่งานการเมืองโดยการเป็นสมาชิกสภาผู้แทนราษฎร จังหวัดศรีสะเกษ พรรคพลังธรรม โดยเป็นสมาชิกสภาผู้แทนราษฎรครั้งแรกเมื่อปี พ.ศ. 2535 (สมัยที่ 2) ร่วมกับนายมานะ มหาสุวีระชัย จากนั้นร้อยโทกุเทพ สอบตกอยู่สมัยหนึ่ง ก่อนที่จะลาออกจากพรรคพลังธรรม เข้ามาเป็น สมาชิกสภาผู้แทนราษฎรในสังกัดพรรคความหวังใหม่ เมื่อปี พ.ศ. 2539 และ 2544 หลังจากที่พรรคความหวังใหม่ถูกยุบรวมกับพรรคไทยรักไทย ร้อยโทกุเทพได้ย้ายสังกัดไปอยู่พรรคไทยรักไทย และเป็น สมาชิกสภาผู้แทนราษฎรอีกครั้งเมื่อปี พ.ศ. 2548 หลังจากนั้นเมื่อพรรคไทยรักไทยถูกยุบ ได้ย้ายสังกัดไปอยู่พรรคพลังประชาชนและเป็น สมาชิกสภาผู้แทนราษฎรในปี พ.ศ. 2551 โดยสรุปแล้วดำรงตำแหน่ง สมาชิกสภาผู้แทนราษฎรรวม 5 สมัย จนกระทั่งในปี พ.ศ. 2551 ศาลรัฐธรรมตัดสินยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ซึ่ง ดร.กุเทพ ถูกตัดสิทธิ์ทางการเมือง
ร้อยโท กุเทพ เคยดำรงตำแหน่งโฆษกคณะกรรมาธิการการต่างประเทศ สภาผู้แทนราษฎร เป็นประจำสำนักนายกรัฐมนตรี ในปี พ.ศ. 2538 เป็นผู้ช่วยเลขานุการรัฐมนตรีว่าการกระทรวงการคลัง ในปี พ.ศ. 2540 เป็นรองโฆษกประจำสำนักนายกรัฐมนตรี ในระหว่างปี พ.ศ. 2544 - พ.ศ. 2545 และเป็นรองเลขาธิการนายกรัฐมนตรี ในรัฐบาล พ.ต.ท.ทักษิณ ชินวัตร (พ.ศ. 2545 - พ.ศ. 2548) โฆษกพรรคพลังประชาชน ในปี พ.ศ. 2550
นอกจากงานการเมืองแล้ว ดร.กุเทพ ยังเคยเป็นอาจารย์พิเศษ ภาษาอังกฤษสำหรับนักรัฐประศาสนศาสตร์ มหาวิทยาลัยอัสสัมชัญ ในปี พ.ศ. 2538 - พ.ศ. 2544
หลังจากถูกตัดสิทธิ์ทางการเมือง ในระยะหลัง ร้อยโทกุเทพ หายหน้าไปจากวงการเมือง เนื่องจากปัญหาสุขภาพที่ล้มป่วยด้วยโรคมะเร็ง และเสียชีวิตด้วยโรคดังกล่าวเมื่อวันที่ 18 กันยายน พ.ศ. 2555
เครื่องราชอิสริยาภรณ์

พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เซอร์เกย์ บริน

| เซอร์เกย์ บริน |
| --- | --- |
เซอร์เกย์ บริน ในงาน TED พ.ศ.  2553
เกิด: เซอร์เกย์ มีไคโลวิช บริน Серге́й Миха́йлович Брин  (1973-08-21) สิงหาคม 21, 1973 (51 ปี) มอสโก, รัสเซียโซเวียต, สหภาพโซเวียต
สัญชาติ: อเมริกัน
ศิษย์เก่า: มหาวิทยาลัยแมรีแลนด์ (ปริญญาตรีสาขาวิทยาศาสตร์ ค.ศ. 1993) มหาวิทยาลัยสแตนฟอร์ด (ปริญญาโทสาขาวิทยาศาสตร์ ค.ศ. 1995)
อาชีพ: นักวิทยาศาสตร์คอมพิวเตอร์, ผู้ประกอบการอินเทอร์เน็ต
มีชื่อเสียงจาก: ผู้ร่วมก่อตั้ง กูเกิล
คู่สมรส: แอนน์ โวจชิชกี (2007–2015)
เว็บไซต์: Google.com – Sergey Brin
ลายมือชื่อ

เซอร์เกย์ มีไคโลวิช บริน (อังกฤษ: Sergey Mikhaylovich Brin; รัสเซีย: Сергей Михайлович Брин; เกิด 21 สิงหาคม พ.ศ. 2516) เป็นชาวอเมริกันเชื้อสายรัสเซีย ผู้ร่วมก่อตั้งกูเกิลร่วมกับแลร์รี เพจ
ปัจจุบัน เซอร์เกย์ บรินอยู่ในตำแหน่งประธานฝ่ายเทคโนโลยีของกูเกิล และผู้อำนวยการของกูเกิล เอ็กซ์ จากรายงานว่ามีทรัพย์สินส่วนตัวประมาณ 2 หมื่นล้านดอลลาร์สหรัฐ ซึ่งถูกจัดเป็นบุคคลที่รวยที่สุดอันดับที่ 26 ของโลก และ อันดับ 5 ของสหรัฐอเมริการ่วมกับแลร์รี เพจ ซึ่งตัวเซอร์เกย์เองยังเป็นหนึ่งในเศรษฐีที่อายุน้อยที่สุดในโลกเช่นกัน
ประวัติการศึกษา

เซอร์เกย์เกิดที่ มอสโกในสหภาพโซเวียตในครอบครัวชาวยิว ลูกของ ไมเคิล บริน และ เจเนีย บริน นักคณิตศาสตร์ชาวรัสเซีย ซึ่งเมื่อเขาอายุได้ 6 ปี ครอบครัวได้อพยพย้ายมาอยู่ที่สหรัฐอเมริกาในรัฐแมริแลนด์ เขาได้เข้าศึกษาระดับปริญญาตรีจากมหาวิทยาลัยแมริแลนด์ในเมืองคอลเลจพาร์ก ศึกษาในด้านวิทยาการคอมพิวเตอร์และคณิตศาสตร์ และต่อมาเขาได้ศึกษาต่อในระดับปริญญาโทและเอกที่มหาวิทยาลัยสแตนฟอร์ดโดยได้ทุนการศึกษาจากมูลนิธิวิทยาศาสตร์แห่งชาติสหรัฐอเมริกา ซึ่งในระหว่างที่ศึกษาที่สแตนฟอร์ดนี่เอง เขาและแลร์รีได้ร่วมก่อตั้งบริษัทกูเกิล โดยปัจจุบันเขาพักการเรียนของตัวเองโดยไม่มีกำหนด
แหล่งข้อมูลอื่น

ประวัติที่เว็บไซต์กูเกิล (อังกฤษ)
เว็บไซต์เซอร์เกย์ ในช่วงเป็นนักศึกษาที่สแตนฟอร์ด (อังกฤษ)
ประวัติผู้ก่อตั้งกูเกิล เก็บถาวร 2011-10-11 ที่ เวย์แบ็กแมชชีน จากเว็บ bnbuy.com
| ด ค กกูเกิล และผลิตภัณฑ์จากบริษัท |
| --- | --- |
บุคลากรหลัก: เอริก ชมิดต์ (ผู้อำนวยการ) เซอร์เกย์ บริน (ผู้ร่วมก่อตั้ง ประธานฝ่ายเทคโนโลยี) แลร์รี เพจ (ผู้ร่วมก่อตั้ง ประธานฝ่ายผลิตภัณฑ์)
โฆษณา: แอดแมนิเจอร์ • แอดสเคป • แอดเซนส์ • แอดเวอร์ไทซิงโพรเฟสชันนัลส์ • แอดเวิดส์ • แอนะลิติกส์ • เช็กเอาต์ • ดับเบิลคลิก
การสื่อสาร: อะเลิตส์ • แคเลนเดอร์ • จีเมล • กรุ๊ปส์ • เควสชันส์แอนด์แอนเซอร์ส • ทรานสเลต • วอยซ์ • กูรู • ไดรฟ์
ซอฟต์แวร์: โครม • โครมโอเอส • เดสก์ทอป • เอิร์ธ • แกเจตส์ • จีเมลโมบายล์ •  คีป • สเก็ตช์อัป • ทูลบาร์
แพลตฟอร์ม: แอกเคาต์ • แอนดรอยด์ • แอปเอนจิน • แอปส์ • บิ๊กเทเบิล • กาจา • โคออป • ไฟล์ซิสเท็ม • เนทีฟไคลเอนต์ • โอเพนโซเชียล • เวฟเฟเดอเรชันโพรโทคอล
เครื่องมือพัฒนา: เอแจ็กซ์เอพีไอส์ • โค้ด • แกเจตส์เอพีไอ • จีเดตา • กูเกิลบอต • กุยซ์ • เว็บเซิร์ฟเวอร์ • เคเอ็มแอล • แมปรีดิวซ์ • พินอิน • สเก็ตช์อัปรูบี • ไซต์แมปส์ • ซัมเมอร์ออฟโค้ด • เทคทอล์ก • เว็บทูลคิต • เว็บไซต์ออปทิไมเซอร์
เผยแพร่สารสนเทศ: บล็อกเกอร์ • บุ๊กมาร์กส • ด็อกส์ • ฟีดเบิร์นเนอร์ • แมปเมกเกอร์ • พาโนรามีโอ • ไซตส์ (จอตสปอต) • ยูทูบ
สืบค้น (เพจแรงก์): เสิร์ชแอปพลิแอนซ์ • ออดิโออินเด็กซิง • บุ๊กเสิร์ช • โค้ดเสิร์ช • เดสก์ทอป • แฟสต์ฟลิป • ไฟแนนซ์ • กูก-411 • อิมเมจเสิร์ช • แผนที่ (สตรีตวิว) • นิวส์ • แพเทนตส์ • พรอดักต์เสิร์ช • สคอเลอร์ • ยูสเน็ต • วิดีโอ • วิดีโอ • เว็บเสิร์ช • วิเคราะห์: อินไซตส์ฟอร์เสิร์ช • เทรนดส์ • เว็บมาสเตอร์ไกด์ไลนส์
ยุติการให้บริการ: แอนเซอรส์ • เบราว์เซอร์ซิงก์ • คลิกทูคอล • ดอดจ์บอล • กูเกิล ก็อกเกิล • ไลฟ์ลี • แมชอัปเอดิเตอร์ • โน้ตบุ๊ก • เพจครีเอเตอร์ • วิดีโอมาร์เก็ตเพลซ • เว็บแอกเซเลอเรเตอร์ • ออร์กัต • เวฟ • โนล • ไอกูเกิล • ไจกุ • เออร์ชิน • ละติจูด • ปีกาซา • ปีกาซาเว็บอัลบัมส์ • เกียส์ • ทอล์ก • รีดเดอร์ • พาวเวอร์มิเตอร์ • เบส • โค้ดเสิร์ช • เฟรนด์คอนเนกต์ • เฮลท์ • อิมเมจเลเบิลเลอร์ • แลปส์ • แพ็ก • เสิร์ชวิกิ • อัปเดตเตอร์ • สตาเดีย
อื่น ๆ: แอลฟาเบต • กูเกิลบอมบ์ • การตรวจพิจารณา • คำวิจารณ์ • กูเกิลไชน่า • กูเกิลดอตอ็อก • กูเกิลเพลกซ์ • ข่าวลวง • ไอ/โอ • เครื่องหมายการค้า • ลูนาร์เอกซ์ไพรซ์ • เวนเชอรส์ • วายฟาย • ไซต์ไกสต์ • กูเกิล ดูเดิล • เอ็กซ์ • กูเกิล ดีปไมด์ • แคลิโก
คำขวัญ: โดนต์บีอีวัล เว็บไซต์: Google.com
สนามกีฬา

ราชมังคลากีฬาสถาน แขวงหัวหมาก เขตบางกะปิ กรุงเทพมหานคร ประเทศไทย สนามกีฬากลางแจ้งที่ใหญ่ที่สุดในประเทศไทย และเป็นสนามเหย้าของทีมฟุตบอลทีมชาติไทยด้วย
สนามกีฬาเกอโลรา-ซรีวีจายา สนามกีฬาที่ใช้แข่งขันกีฬาซีเกมส์ครั้งที่26 ตั้งอยู่ที่ ปาเล็มบัง อินโดนีเซีย
สนามกีฬา เป็นสถานที่ที่สร้างขึ้นภายในศูนย์กีฬา เพื่อใช้ในการแข่งขันกีฬา มีพื้นที่สำหรับการแข่งขัน และพื้นที่สำหรับผู้ชม ที่ออกแบบมาเพื่อนั่ง หรือยืน เพื่อชมการแข่งขัน
ประวัติของสนามกีฬา

คำว่าสนามกีฬาในภาษาอังกฤษ คือ Stadium มาจากภาษากรีก คือ  "stadion" (στάδιον) แปลว่า สถานที่ที่มีคนยืนอยู่  สนามกีฬาเก่าแก่ที่เป็นรู้จักกันดีคือ สนามโอลิมเปีย  ที่ประเทศ กรีซ  และสนาม โคลอสเซี่ยม ที่ประเทศโรม , อิตาลี
ดูเพิ่ม

รายชื่อสนามกีฬาเรียงตามความจุ
สนามฟุตบอล
ศูนย์กีฬา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สนามกีฬา
| ด ค กโครงสร้างพื้นฐาน |
| --- | --- |
 สะพาน  คลอง  ทางข้ามแหล่งน้ำ  เขื่อน  การระบายน้ำ  สะพานลอย  ทางแยกต่างระดับ  คันดิน  ทางยกระดับ  การขนส่งทางสายท่อ  ถนน  ทางเชื่อมลอยฟ้า  ท่อระบายน้ำ  อุโมงค์ 
 ดูเพิ่ม: สถาปัตยกรรม  อะรีนา  วิศวกรรมโยธา  การก่อสร้าง  สนามเด็กเล่น  สาธารณะ  สนามกีฬา  โรงละคร  สวนสาธารณะของเมือง
อิสซาเบล (แอนิมอลครอสซิง)

| Isabelle |
| --- | --- |
ตัวละครใน แอนิมอลครอสซิง

เกมครั้งแรก: แอนิมอลครอสซิง: นิวลีฟ (2012)
ข้อมูลตัวละครในเรื่อง
เผ่าพันธุ์: สุนัข, ชิสุ
อาชีพ: เลขานุการ
ครอบครัว: Digby (twin brother)
อิสซาเบล (อังกฤษ: Isabelle) หรือ ชิสุเอะ (ญี่ปุ่น: しずえ) ในภาคญี่ปุ่น เป็นตัวละครจากชุดวิดีโอเกมแอนิมอลครอสซิง เธอเป็นสุนัขพันธุ์ชิสุที่เปิดตัวใน แอนิมอลครอสซิง: นิวลีฟ ในปี 2012 ซึ่งเธอทำหน้าที่เป็นเลขานุการให้กับตัวละครผู้เล่น อิสซาเบลได้รับการตอบรับที่ดี จนถึงจุดที่จะกลายเป็นหนึ่งในตัวละครที่โดดเด่นที่สุดและเป็นแมสคอตโดยพฤตินัยของแฟรนไชส์แอนิมอลครอสซิง ความนิยมของเธอได้นำไปสู่การปรากฏตัวนอกชุดวิดีโอเกมอิสซาเบล รวมถึงเป็นตัวละครที่สามารถเล่นได้ในเกมต่อสู้ซูเปอร์สแมชบราเธอส์อัลติเมต
วอลเลย์บอลหญิงชิงแชมป์สโมสรเอเชีย 2023

| รายละเอียด |
| --- | --- |
ประเทศเจ้าภาพ:  เวียดนาม
เมือง: หวิญฟุก
วันที่: 25 เมษายน – 2 พฤษภาคม
ทีม: 9 (จาก 1 สมาพันธ์)
สถานที่: 1 (ใน 1 เมืองเจ้าภาพ)
ชนะเลิศ:  สปอร์ตเซ็นเตอร์ 1  (สมัยที่ 1st)
รองชนะเลิศ:  ไดมอนด์ ฟู้ด ไฟน์เชฟ–แอร์ฟอร์ซ
อันดับที่ 3:  เหลียวหนิงตงหัว
อันดับที่ 4:  คิงเวลไทเป
รางวัล
ผู้เล่นทรงคุณค่า:  เจิ่น ถิ ทัญ ทวี้
ตัวเซ็ตยอดเยี่ยม:  นุศรา ต้อมคำ
ตัวตบหัวเสายอดเยี่ยม:  ศศิภาพร จันทวิสูตร  เจิ่น ถิ ทัญ ทวี้
ตัวบล็อกกลางยอดเยี่ยม:  แก้วกัลยา กมุลทะลา  หวัง ลู่เจีย
ตัวตบตรงข้ามยอดเยี่ยม:  บียาตริช ฟลาวีโอ จี การ์วัลยู
ตัวรับอิสระยอดเยี่ยม:  เหงียน คั้ญ ดั่ง
สถิติการแข่งขัน
จำนวนนัดที่แข่งขัน: 26
ผู้ชม: 24,800 (954 คนต่อนัด)
เว็บไซต์อย่างเป็นทางการ
2023 Asian Women's Club Volleyball Championship
← ก่อนหน้าถัดไป →
วอลเลย์บอลหญิงชิงแชมป์สโมสรเอเชีย 2023 (อังกฤษ: 2023 Asian Women's Club Volleyball Championship) เป็นการแข่งขันครั้งที่ 23 ของวอลเลย์บอลหญิงชิงแชมป์สโมสรเอเชีย จัดขึ้นโดยสมาพันธ์วอลเลย์บอลเอเชีย ร่วมกับสหพันธ์วอลเลย์บอลเวียดนาม การแข่งขันกำหนดจัดขึ้นที่หวิญฟุก ประเทศเวียดนาม ระหว่างวันที่ 25 เมษายน – 2 พฤษภาคม ค.ศ. 2023 โดยทีมที่ชนะเลิศจะได้สิทธิ์เข้าร่วมวอลเลย์บอลหญิงชิงแชมป์สโมสรโลก 2023
ทีมที่เข้าร่วมการแข่งขัน

ด้านล่างนี่คือทีมที่เข้าร่วมการแข่งขัน
| สโมสร | สิทธิ์การเข้าร่วม |
| --- | --- |
 สปอร์ตเซ็นเตอร์ 1: N/A (ทีมชาติ)
 อัลไต วีซี: ชนะเลิศคาซัคสถานเนชันแนลลีก ฤดูกาล 2022–23
 ไดมอนด์ ฟู้ด ไฟน์เชฟ–แอร์ฟอร์ซ: ชนะเลิศวอลเลย์บอลไทยแลนด์ลีก ฤดูกาล 2021–22
 เพย์กอน เตหะราน: ชนะเลิศอิเรเนียนวิมินส์วอลเลย์บอลพรีเมียร์ลีก ฤดูกาล 2022–23
 เหลียวหนิงตงหัว: อันดับที่ 4 ไชน่าวอลเลย์บอลซูเปอร์ลีก ฤดูกาล 2021–22
 คิงเวลไทเป: ชนะเลิศเอ็นเตอร์ไพรซ์วอลเลย์บอลลีก ฤดูกาล 2022–23
 ฮิปฮิง วีบี คลับ: ชนะเลิศวีบีเอเอชเคคัพ 2022
 ฮิซามิตสึสปริงส์: ชนะเลิศวี.ลีก ดิวิชัน 1 ฤดูกาล 2021–22
 เฮิฟส์เกิลเอร์ชิม วีซี: มองโกเลียนพรีเมียร์ลีก ฤดูกาล 2022–23
สนามแข่งขัน

การแข่งขันจะจัดขึ้นที่หวิญฟุกยิมเนเซียม ซึ่งตั้งอยู่ในหวิญฟุก ประเทศเวียดนาม
| ทุกแมตช์ |
| --- | --- |
 หวิญฟุก, เวียดนาม: 
หวิญฟุกยิมเนเซียม: 
ความจุ: 3,000: 
หวิญฟุก:
รอบแรก

เวลาการแข่งขันในท้องถิ่น UTC+07:00
| --- | --- |
: ผ่านเข้าสู่รอบรองชนะเลิศ
: ผ่านเข้าสู่รอบจัดอันดับ 5–9
รอบแรก > กลุ่มเอ

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 |  สปอร์ตเซ็นเตอร์ 1 | 3 | 0 | 8 | 9 | 4 | 2.250 | 295 | 264 | 1.117  |
| 2 |  คิงเวลไทเป | 2 | 1 | 5 | 7 | 6 | 1.167 | 282 | 264 | 1.068  |
| 3 |  ฮิซามิตสึสปริงส์ | 1 | 2 | 4 | 6 | 6 | 1.000 | 258 | 249 | 1.036  |
| 4 |  เพย์กอน เตหะราน | 0 | 3 | 1 | 3 | 9 | 0.333 | 219 | 277 | 0.791 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 25 เม.ย. | 19:45 | เพย์กอน เตหะราน   | 2–3 |  สปอร์ตเซ็นเตอร์ 1  | 22–25 | 25–21 | 18–25 | 25–22 | 10–15 | 100–108 | รายงาน |
| 26 เม.ย. | 19:30 | คิงเวลไทเป    | 3–2 |  ฮิซามิตสึสปริงส์  | 16–25 | 25–21 | 25–22 | 24–26 | 15–8 | 105–102 | รายงาน |
| 27 เม.ย. | 19:30 | สปอร์ตเซ็นเตอร์ 1   | 3–1 |  ฮิซามิตสึสปริงส์  | 25–20 | 17–25 | 25–21 | 25–15 |   | 92–81 | รายงาน |
| 28 เม.ย. | 19:30 | เพย์กอน เตหะราน   | 1–3 |  คิงเวลไทเป  | 14–25 | 10–25 | 25–19 | 18–25 |   | 67–94 | รายงาน |
| 29 เม.ย. | 16:30 | ฮิซามิตสึสปริงส์   | 3–0 |  เพย์กอน เตหะราน  | 25–20 | 25–15 | 25–17 |   |   | 75–52 | รายงาน |
| 29 เม.ย. | 19:30 | คิงเวลไทเป   | 1–3 |  สปอร์ตเซ็นเตอร์ 1  | 12–25 | 23–25 | 25–20 | 23–25 |   | 83–95 | รายงาน |